শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার

শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার হল ভারতের চলচ্চিত্রের নবাগত অভিনেত্রীদের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৮৯ সালের আয়োজন থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। ১৯৯৪ সালের আয়োজন পর্যন্ত এটি "লাক্স বর্ষসেরা নতুন মুখ বিভাগে ফিল্মফেয়ার পুরস্কার" নামে পরিচিত ছিল। ১৯৮৯ সালে প্রদত্ত প্রথমবার এই পুরস্কার লাভ করেন জুহি চাওলা। প্রীতি জিন্টা ও অনন্যা পাণ্ডে দুটি ভিন্ন চলচ্চিত্রের জন্য এই পুরস্কার অর্জন করেন। ২০২৩ সালের আয়োজন পর্যন্ত প্রিয়াঙ্কা চোপড়া ও পরিণীতি চোপড়া হলেন একমাত্র আত্মীয় (চাচাতো বোন) যারা এই বিভাগে পুরস্কার অর্জন করেছেন। অন্যদিকে, সারা আলি খান একমাত্র বিজয়ী, যার পিতা (সাইফ আলি খান) শ্রেষ্ঠ পুরুষ নবাগতের জন্য প্রদত্ত ফিল্মফেয়ার পুরস্কার (শ্রেষ্ঠ নবাগত অভিনেতা বিভাগে ফিল্মফেয়ার পুরস্কার) অর্জন করেছিলেন। দিব্যা ভারতী প্রথম চলচ্চিত্র নয় বরং তার অভিনীত পঞ্চম চলচ্চিত্রের জন্য এই পুরস্কার অর্জন করেন। জুহি চাওলা, প্রীতি জিন্টা, কারিনা কাপুর, প্রিয়াঙ্কা চোপড়া, বিদ্যা বালান, কঙ্গনা রানাওয়াত ও দীপিকা পাড়ুকোন শ্রেষ্ঠ অভিনেত্রী বিভাগে ফিল্মফেয়ার পুরস্কারও জয় করেছেন, তন্মধ্যে বিদ্যা বালান চারবার ও দীপিকা পাড়ুকোন দুইবার শ্রেষ্ঠ অভিনেত্রীর পুরস্কার জয় করেন। তাবু, কারিনা কাপুর, প্রিয়াঙ্কা চোপড়া ও কঙ্গনা রানাওয়াত শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কারও জয় করেছেন, তন্মধ্যে তাবু সর্বাধিক চারবার ও কারিনা কাপুর দুইবার এই পুরস্কার জয় করেন। ২০১০ ও ২০১৮ সালের আয়োজনে এই বিভাগে পুরস্কার প্রদান করা হয়নি। সাম্প্রতিক বিজয়ী আন্দ্রেয়া কেভিচুসা অনেক (২০২২) চলচ্চিত্রে অভিনয়ের জন্য এই পুরস্কার অর্জন করেন। নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেত্রীদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কার আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে। "লাক্স বর্ষসেরা নতুন মুখ বিভাগে ফিল্মফেয়ার পুরস্কার" নামে পুরস্কৃত শ্রেষ্ঠ অভিনেত্রী বিভাগে ফিল্মফেয়ার পুরস্কার শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার বর্ষসেরা নবাগত তারকা অভিনেত্রী বিভাগে আইফা পুরস্কার শ্রেষ্ঠ নবাগত অভিনেত্রী বিভাগে জি সিনে পুরস্কার শ্রেষ্ঠ নবাগত অভিনেত্রী বিভাগে স্ক্রিন পুরস্কার "Filmfare Awards Winners From 1953 to 2019"। ফিল্মফেয়ার (ইংরেজি ভাষায়)। সংগ্রহের তারিখ ৪ সেপ্টেম্বর ২০১৯।  "Winners of 56th Filmfare Awards 2011"। বলিউড হাঙ্গামা। ২৯ জানুয়ারি ২০১১। সংগ্রহের তারিখ ১ জানুয়ারি ২০১৮।  "Filmfare Awards 2011 Winners"। দ্য টাইমস অফ ইন্ডিয়া। ৩১ জানুয়ারি ২০১২। সংগ্রহের তারিখ ১ জানুয়ারি ২০১৮।  ভূষণ, ন্যায় (২১ জানুয়ারি ২০১২)। "'Barfi!' Sweeps India's Filmfare Awards"। দ্য হলিউড রিপোর্টার। সংগ্রহের তারিখ ১ জানুয়ারি ২০১৮।  "59th Idea Filmfare Awards 2013: Complete list of winners"। দ্য টাইমস অফ ইন্ডিয়া। ২৫ জানুয়ারি ২০১৪। সংগ্রহের তারিখ ১ জানুয়ারি ২০১৮।  "60th Britannia Filmfare Awards 2014: Winners"। দ্য টাইমস অফ ইন্ডিয়া। ১ ফেব্রুয়ারি ২০১৫। সংগ্রহের তারিখ ১ জানুয়ারি ২০১৮।  "Full list of winners of the 61st Britannia Filmfare Awards"। ফিল্মফেয়ার। ১৫ জানুয়ারি ২০১৬। ২২ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১৮।  "62nd Filmfare Awards 2017: Complete winners' list"। দ্য টাইমস অফ ইন্ডিয়া। ১৫ জানুয়ারি ২০১৭। সংগ্রহের তারিখ ১ জানুয়ারি ২০১৮।  "Winners of 65th Amazon Filmfare Awards 2020"। ফিল্মফেয়ার (ইংরেজি ভাষায়)। সংগ্রহের তারিখ ১৬ ফেব্রুয়ারি ২০২০।  ফিল্মফেয়ার পুরস্কারের দাপ্তরিক ওয়েবসাইট আর্কাইভইজে আর্কাইভকৃত ৮ জুলাই ২০১২ তারিখে